2022 12 30
LT
Europos Sąjungos oficialusis leidinys
C 498/47
25. todėl ragina Europos Komisiją parengti naują ilgalaikę Europos strategiją iki 2030 m., kuria būtų susietos būtinos žaliosios ir skaitmeninės pertvarkos sąlygos ir kartu stiprinama Sąjungos ekonominė, socialinė ir teritorinė sanglauda; primygtinai ragina, kad šia strategija būtų grindžiama visa Europos politika ir fondai, kuriais remiamos investicijos pagal sanglaudos ataskaitoje nustatytą principą „nekenkti sanglaudai“;
26.
apgailestauja dėl to, kad nėra EGADP ir sanglaudos politikos koordinavimo ir derinimo mechanizmų, taip pat dėl dubliavimosi rizikos ir išstūmimo efekto neturint tikro mechanizmo, kuriuo būtų tikrinamas finansavimo pagal EGADP papildomumas;
27. primygtinai ragina sudaryti vienodas sąlygas Europos investicijų politikai, kad būtų išvengta konkurencijos tarp įvairių Europos politikos sričių, nes, palyginti su kitomis politikos sritimis, valstybės pagalbos taisyklės šiuo metu kliudo įgyvendinti sanglaudos politiką;
28. atsižvelgdamas į tai, prašo Europos Komisijos nuodugniai apsvarstyti galimybę pakeisti su valstybės pagalba susijusią Europos teisės aktų sistemą, kad įvairių Europos programų ir fondų remiamiems projektams būtų taikomos tos pačios taisyklės;
Geresnis sanglaudos politikos integravimas į Europos semestrą 29. pažymi, kad sanglaudos ataskaitoje nenurodytas sanglaudos politikos ir Sąjungos ekonomikos valdymo sistemos ryšys, nepaisant padidėjusio Europos semestro vaidmens formuojant sanglaudos politiką 2021–2027 m. programavimo laikotarpiu;
30. palankiai vertina tai, kad į 2022 m. gegužės mėn. paskelbto pavasario Europos semestro dokumentų rinkinio šalių ataskaitas įtrauktas naujas skyrius dėl teritorinių skirtumų su sąlyga, kad juo būtų siekiama tik stiprinti Europos teritorinę sanglaudą, o ne pradėti struktūrines reformas, visiškai atsietas nuo ilgalaikių sanglaudos politikos tikslų;
31. ragina Komisiją toliau dėti pastangas, kad šalių ataskaitose ir atitinkamose konkrečioms šalims skirtose rekomendacijose būtų skiriama daugiau dėmesio su teritorine sanglauda susijusioms problemoms, darančioms poveikį Europos teritorijoms ir regionams;
32. ragina plačiau apsvarstyti, kaip reformuoti dabartinę ekonominės politikos koordinavimo sistemą, kad skirtinguose Europos semestro etapuose būtų galima integruoti principą „nekenkti sanglaudai“ ir geriau įtraukti vietos ir regionų valdžios institucijas;
33. remdamasis 8-ąja sanglaudos ataskaita pažymi, kad viešųjų investicijų deficitas Europos Sąjungoje yra paslėpta skola; todėl pakartoja savo jau dažnai išreikštą reikalavimą taikyti „auksinę“ bendro finansavimo taisyklę, t. y. neskaičiuoti išlaidų, kurias valstybės narės ir vietos ir regionų valdžios institucijos patiria dėl bendro finansavimo pagal struktūrinius ir investicijų fondus, laikydamosi taikomų Sąjungos bendro finansavimo ribų, tarp Stabilumo ir augimo pakte nustatytų struktūrinių, viešųjų ar panašių išlaidų; pabrėžia, kad viešosios investicijos, pavyzdžiui, skirtos tvariai žaliajai, skaitmeninei ir socialinei pertvarkai ir Europos konkurencingumo išlaikymui, yra svarbios ateities kartoms, todėl turėtų būti tinkamai vertinamos viešųjų investicijų požiūriu, be kita ko, keičiant Europos apskaitos taisykles;
34. pakartoja savo ankstesnėse nuomonėse (1) išsakytą pasiūlymą dėl elgesio kodekso, pagal kurį vietos ir regionų valdžios institucijos būtų įtrauktos į Europos semestrą.
Šis elgesio kodeksas reikalingas, kad Europos semestras taptų skaidresnis, įtraukesnis ir demokratiškesnis, taip pat veiksmingesnis, nes jame dalyvautų vietos ir regionų valdžios institucijos.
Tai sustiprintų atsakomybę vietos ir regionų lygmeniu ir kartu pagerintų pageidaujamų reformų įgyvendinimą valstybėse narėse;
(1)
Regionų komiteto nuomonė „Europos gaivinimo po COVID-19 pandemijos planas.
Ekonomikos gaivinimo ir atsparumo didinimo priemonė ir techninės paramos priemonė“ (OL C 440, 2020 12 18, p. 160).
Regionų komiteto nuomonė „Europos semestras ir sanglaudos politika: struktūrinių reformų ir ilgalaikių investicijų derinimas“ (OL C 275, 2019 8 14, p. 1).
Regionų komiteto nuomonė „Europos semestro valdymo gerinimas.
Elgesio kodeksas dėl vietos ir regionų valdžios institucijų dalyvavimo“ (OL C 306, 2017 9 15, p. 24).